cyanic-selkie/wikianc huggingface dataset:
শারীরগত আধুনিক মানুষ
সাধারণ গঠন
সাধারণভাবে আধুনিক মানুষ তাদের পূর্বসুরী প্রাচীন মানবগোষ্ঠীর থেকে শারীরিকভাবে দূর্বল। মানবপ্রজাতি অত্যন্ত পরিবর্তনশীল; আধুনিক মানুষ বেশ শক্তসমর্থ লক্ষণবিশিষ্ট হতে পারে, এবং প্রাক্‌-আধুনিক মানুষ তার চেয়েও বেশি বলশালী হতে পারে। তবুও, আধুনিক মানুষ আর প্রাচীন মানুষের (নিয়েন্ডার্থালস্‌ এবং ডেনিসোভান্স্‌) মধ্যে বেশ কিছু শারীরগত পার্থক্য রয়েছে।
করোটিগত গঠন
[[চিত্র:Sapiens_neanderthal_comparison.jpg|বাম|থাম্ব|300x300পিক্সেল|হোমো সেপিয়েন্স (বাঁদিকে) এবং হোমো নিয়েন্ডার্থালসের (ডানদিকে) করোটির গঠনগত তুলনা (ক্লিভল্যান্ডের প্রাকৃতিক ইতিহাসের জাদুঘরে)
তুলনাকৃত বৈশিষ্ট্যগুলি হল করোটির আকার, কপাল, ব্রো-রিজ, নাসিকার হাড়, অভিক্ষেপ, গালের হাড়ের কৌণিক অবস্থান, চিবুক এবং অক্সিপিটাল রেখান্যাস]] করোটিতে ঘাড়ের কাছে অক্সিপিটাল বান কম পরিমাণে থাকে; অক্সিপিটাল বান হল ঘাড়ের পেশীর কাছে একটি অস্থি স্ফীতি যা নিয়েন্ডার্থালস্‌দের ক্ষেত্রে প্রকটভাবে দেখা যায়। আধুনিক মানুষের, এমনকি এর পূর্বসুরীদেরও, প্রাচীন মানুষের তুলনায় বৃহত্তর পুরোমস্তিষ্ক রয়েছে, যাতে মস্তিষ্ক চক্ষুর পিছনে না থেকে তার উর্ধ্বভাগেও অবস্থান করতে পারে। এর ফলে কপাল সাধারণত (যদিও সবসময়ে নয়) আয়তনে বৃহৎ হয়, এবং ব্রো রিজ সংকুচিত হয়। প্রাক্‌-আধুনিক মানুষ এবং কিছু বর্তমান মানবগোষ্ঠীরও বড় ব্রো রিজ রয়েছে, কিন্তু প্রাচীন মানুষের থেকে সেগুলি আলাদা, কারণ প্রাচীন মানবগোষ্ঠীর অক্ষিগোলকের ওপর একটি গর্ত বা খাঁজ তৈরি হয়েছে যা প্রতিটি চোখের ওপর সংযোগরেখার মধ্যে দিয়ে একটি খাঁজ তৈরি করেছে। এটি সংযোগরেখাটিকে একটি কেন্দ্রীয় অংশ ও দুটি প্রান্তীয় অংশে বিভক্ত করেছে। আধুনিক মানুষের ক্ষেত্রে, এর মধ্যে কেবল কেন্দ্রীয় অংশটিই রক্ষিত আছে (যদি আদৌ তা থাকে)। এটিই প্রাচীন মানব গোষ্ঠীর সঙ্গে এদের পার্থক্য, প্রাচীন মানুষের এই ব্রো রিজটি যথেষ্ট বড় এবং অবিভক্ত।
আধুনিক মানুষের সাধারণত একটি খাড়া, এমনকি উল্লম্ব কপাল দেখা যায়, যেখানে তাদের পূর্বসুরীদের কপাল একেবারেই পশ্চাৎ নতিযুক্ত। ডেসমণ্ড মরিসের মতে, উল্লম্ব কপাল মানুষের ক্ষেত্রে ভ্রূ-সঞ্চালন এবং কপালের ত্বক সংকোচনের মাধ্যমে মানুষের মধ্যে যোগাযোগস্থাপনে গুরুত্বপূর্ণ ভূমিকা নেয়।
চোয়াল গঠন
প্রাচীন মানুষের সঙ্গে তুলনা করলে, শারীরগত আধুনিক মানুষ ক্ষুদ্রতর, ভিন্ন আকৃতির দাঁতের অধিকারী। এর ফলে এদের নিম্নচোয়ালের অস্থি ক্ষুদ্রতর হয় যার ফলে অবশিষ্ট চোয়ালরেখা বেরিয়ে থাকে যা চিবুকটিকে স্পষ্ট করে তোলে। চোয়ালের কেন্দ্রীয় অংশ চিবুকটিকে একটি ত্রিকোণাকৃতি গঠন দান করে যার শীর্ষভাগকে মেন্টাল ট্রিগন বা চিবুক-ত্রিকোণ নামে পরিচিত, এটি প্রাচীন মানুষের ক্ষেত্রে দেখা যায় না। বিশেষত বর্তমান জনগোষ্ঠীতে, আগুন ও যন্ত্রের ব্যবহারের ফলে চোয়ালের পেশীর সংখ্যা কমে গেছে এবং চোয়াল হয়ে পড়েছে রোগা ও কৃশকায়। প্রাচীন মানুষের তুলনায়, আধুনিক মানুষ ক্ষুদ্রাকার ও নিকৃষ্টতর মুখমণ্ডলের অধিকারী।
ছড়িয়ে পড়বার আনুমানিক সময়
অস্ট্রালোপিথেকানস্‌ হোমিনিনস্‌ থেকে হোমো প্রজাতির উদ্ভব ৩০ লক্ষ বছর আগে কোন এক সময় শুরু হয়েছিল। জীবাশ্ম হিসেব অনুসারে, ১৮ লক্ষ থেকে ১৩ লক্ষ বছর আগে হোমো ইরেকটাসের আবির্ভাবের সময় থেকে করোটির আয়তন দ্বিগুণ হয়ে ৮৫০ কিউবিক সেমি হয়ে যায়। মনে করা হয়, হোমো ইরেকটাস এবং হোমো এরগাস্টার প্রথম আগুন ও জটিল যন্ত্রের ব্যবহার শেখে। আধুনিক মানুষ হোমো হেইডেলবার্জেনেসিস, হোমো রোডেসিয়েন্‌সিস অথবা হোমো অ্যান্টেসেসর্সদের থেকে বিবর্তিত হয় এবং ১,০০,০০০ থেকে ৫০,০০০ বছর আগে হোমো ইরেকটাস, হোমো ডেনিসোভা, হোমো ফ্লোরেসিয়েন্সিস এবং হোমো নিয়েন্ডার্থালেন্সিসের স্থানীয় জনগোষ্ঠীর স্থান অধিকার করে।
প্রায় ৩ লক্ষ বছর আগে মরক্কো থেকে প্রাপ্ত জেবল ইরহোদের জীবাশ্ম হল শারীরগত আধুনিক মানুষের প্রাচীনতম জীবাশ্ম। অন্যান্য গুরুত্বপূর্ণ প্রাক্‌-আধুনিক মানুষের মধ্যে উল্লেখযোগ্য হল পূর্ব আফ্রিকায় প্রাপ্ত ওমো অবশেষ যা ১,৯৫,০০০ বছর আগেকার এবং এখানে মাথার করোটির পার্শ্বস্থ দুটি অংশ, বাহু, পা, পায়ের পাতা এবং পেলভিস অস্থি পাওয়া গেছিল।  ২০১৭ সালের একটি গবেষণায়, প্রস্তর যুগের খোই-সান মানুষের কঙ্কালের জিনোমের সাথে অন্যান্য আধুনিক আফ্রিকান জনগোষ্ঠীর তুলনা করে এটা বোঝা যায় যে পশ্চিম আফ্রিকান মান্ডিনকা জনগোষ্ঠী থেকে আনুমানিক ৩,৫৬,০০০ বছর আগে খোই-সান জনগোষ্ঠী ছড়িয়ে পড়তে শুরু করে; এর ফলে বোঝা গেল আধুনিক মানুষের উৎপত্তি আগে যা ভাবা হত তা তার চেয়ে প্রাচীন। অন্যান্য জীবাশ্মগুলির মধ্যে রয়েছে ইথিওপিয়ার হার্টোয় ১,৬০,০০০ বছর আগেকার প্রস্তাবিত হোমো সেপিয়েন্স ইডাল্টুর জীবাশ্ম এবং ইজরায়েলে ৯০,০০০ বছর আগেকার স্খুল হোমিনিডস্‌। পশ্চিম সাইবেরিয়ায় ৪৫,০০০ বছর আগেকার উস্ট-ইশিম মানুষের অবশেষই হল প্রাচীনতম যার থেকে সম্পূর্ণ জিনোম বের করা সম্ভব হয়েছে।
হোমো ইরেকটাস থেকে উদ্বর্তন
প্রাচীন মানুষের বৈচিত্র্যপূর্ণ প্রকারভেদ (যাদের সকলেই হোমো ইরেকটাস থেকে প্রায় ১৮ লক্ষ বছর আগে আবির্ভুত হয়) থেকে হোমো সেপিয়েন্সের তুলনামূলক সমরূপ একক প্রজাতিতে উদ্বর্তন বিষয়ে ১৯৮০র দশকে উত্থাপিত দুটি ভিন্ন মডেল নিয়ে বিতর্ক সৃষ্টি হয় : “আধুনিক আফ্রিকান উৎস” নামক মডেলে দাবি করা হয়, আফ্রিকায় হোমো সেপিয়েন্সের আবির্ভাব হয় একটি নির্দিষ্ট উৎস থেকে যা বিস্তৃত হয় এবং অন্যান্য সকল মনুষ্য প্রজাতিকে অবলুপ্ত করে দেয়; অন্যদিকে, “বহুস্থানিক বিবর্তন” মডেলে দাবি করা হয়, প্রাচীন মানুষের মধ্যে স্থানিক বৈশিষ্ট্যগুলির অস্তিত্ব বজায় ছিল যা ধীরে ধীরে ক্লাইনাল পরিবর্তন পদ্ধতির মধ্যে দিয়ে জিন সঞ্চরণ, জিন প্রবাহ এবং প্লিস্টোসিন পর্বে নির্বাচনের মাধ্যমে আধুনিক মানব বৈচিত্র্যের দিকে উপনীত হয়।
২০০০-এর শূন্য দশকে প্রত্ন-জিনবিদ্যা ও জন-জিনবিদ্যার মাধ্যমে সন-তারিখ প্রাপ্ত হওয়ায় আরো বিশদ ও পরিষ্কার ছবি পাওয়া গেছে যার ফলে উপরোল্লিখিত দুটি প্রতিযোগী তত্ত্বের একটি মধ্যবর্তী অবস্থানে আসা গেছে : সাম্প্রত আফ্রিকা-বহির্মুখী প্রসারই আধুনিক মানব উৎপত্তির মূলাংশ গঠন করেছে, তবে স্থানীয় প্রাচীন মানবের সাথে মিশ্রণের ঘটনাও এই মানবের উৎপত্তিতে গুরুত্বপূর্ণ ভূমিকা নিয়েছে।
এখনও পর্যন্ত (২০১৭ সালের হিসেব অনুযায়ী ) হোমো সেপিয়েন্সের অন্তত দুটি আফ্রিকা-বহির্মুখী পরিযাণ ঘটেছিল। এর প্রথমটি ঘটেছিল ১,৩০,০০০ এবং ১,১৫,০০০ বছর আগে কোন এক সময়ে এবং দ্বিতীয়টি ঘটেছিল ৭৭,০০০ বছর আগে যা তোবা মহা-অগ্ন্যুৎপাতের কারণে ঘটেছিল বলে মনে করা হয়; এই দলটি তথাকথিত দক্ষিণ পথ ধরে এশিয়ার দক্ষিণ সমুদ্রোপকূল বরাবর এগিয়ে চলে এবং ৬৫,০০০ বছর আগে অস্ট্রেলিয়া অধিকার করে; এর একটি পূর্বতন শাখা প্রায়-প্রাচ্য এবং ইউরোপে প্রায় ৫০,০০০ বছর আগে বসতিস্থাপন করে।
আফ্রিকার মধ্যে, এরও আগে একটি বহির্মুখী অভিগমন দেখা গিয়েছিল এবং তা ছিল ১,৫০,০০০ বছরেরও আগে দক্ষিণ আফ্রিকার শিকারী-সংগ্রাহক, মধ্য আফ্রিকার লতাগুল্ম-সংগ্রাহক, পশ্চিম এবং পূর্ব আফ্রিকার অধিবাসীদের মধ্যে; সম্ভবত এটি ৩,০০,০০০ আগে শুরু হয়ে থাকতে পারে। অতএব সবথেকে স্বতন্ত্র জিনগত বৈশিষ্ট্যের অধিকারী সমসাময়িক মানব জনগোষ্ঠী হল দক্ষিণ আফ্রিকার শিকারী-সংগ্রাহক।
শারীরগত আধুনিক মানুষের মধ্যে নিরন্তর মিশ্রণ প্রক্রিয়া চলবার কারণে আধুনিক জনগোষ্ঠীর মাতৃগত ও পিতৃগত দিক থেকে সবথেকে ঘনিষ্ঠ পূর্বসুরীর কাল আন্দাজ করা অত্যন্ত দুষ্কর হয়ে উঠেছে (মাইটোকণ্ড্রিয়াল ইভ এবং ওয়াই-ক্রোমোজোমাল আদম)। ২০১৩ সালে একটি প্রাচীন ওয়াই-ক্রোমোজোমাল বংশ আবিষ্কৃত হওয়ার সাথে সাথে ওয়াই ক্রোমোজোমাল আদমের বয়সকে ৩,০০,০০০ বছর আগে বলে হিসাব করা হয়। প্রাচীন মানুষ থেকে কোন ওয়াই-ক্রোমোজোমাল অথবা মাইটোকণ্ড্রিয়াল ডিএনএর অস্তিত্ব পাওয়া যায়নি (যার ফলে সর্বাধুনিক পিতৃগত ও মাতৃগত বংশের কালসীমা ৫,০০,০০০ বছর আগে পিছিয়ে দেওয়া হয়েছে)।
প্রাক-হোমো সেপিয়েন্স
মধ্য প্যালিওলিথিক নামটি হোমো সেপিয়েন্সের প্রথম আবির্ভাবের সময় (প্রায় ৩,০০,০০০ বছর আগে) এবং পূর্ণ আচরণগত আধুনিকত্বের আবির্ভাবের সময়ের (প্রায় ৫০,০০০ বছর আগে) মধ্যবর্তী সময়কে নির্দেশ করতে ব্যবহৃত হয়।
দ্বারভাঙা বিমানবন্দর
দ্বারভাঙা বিমানবন্দর একটি অভ্যন্তরীণ বিমানবন্দর ও দ্বারভাঙার বিমান বাহিনী স্টেশনের বেসামরিক ছিটমহল এবং এটি ভারতীয় বিমানবাহিনীর মালিকানাধীন। এটি এনএইচ-১০৫ ও দ্বারভাঙার মধ্যদিয়ে অগ্রসর হওয়া এনএইচ-৫৭ পূর্ব-পশ্চিম করিডোর এক্সপ্রেসওয়ের কাছে শহরটির উপকণ্ঠে অবস্থিত। বিমানবন্দরটি ভারতের বিমানবন্দর কর্তৃপক্ষ (এএআই) দ্বারা পরিচালিত হয়। বিমান বাহিনী স্টেশনে বেসামরিক উড়ান পরিচালনা করার জন্য প্রয়োজনীয় পরিকাঠামো নির্মাণ প্রকল্পের ভিত্তিপ্রস্তর মুখ্যমন্ত্রী নিতিশ কুমার ও তৎকালীন বেসামরিক বিমান পরিবহন মন্ত্রী সুরেশ প্রভু ২০১৮ সালের ২৪ ডিসেম্বর রাজ্য বেসামরিক বিমান পরিবহন মন্ত্রী জয়ন্ত সিনহার উপস্থিতিতে স্থাপন করেন। ৮ ই নভেম্বর ২০২০ সাল থেকে বাণিজ্যিক উড়ান শুরু হয়।
শারীরগত আধুনিক মানুষ
প্রাক-হোমো সেপিয়েন্স
শারীরগত আধুনিক মানুষের “কৃশকায়” অথবা দূর্বলভাবে গঠিত কঙ্কালের সাথে বর্দ্ধিত জনসংযোগ এবং “সম্পদ পরিবহন”সহ তার জীবনযাত্রার অন্যান্য দিকগুলিও জড়িয়ে রয়েছে। প্রমাণ পাওয়া গেছে যে মানব মস্তিষ্কের বিকাশের, বিশেষত পুরোমস্তিষ্কের বিকাশের, কারণ হল “মানবদেহে বিপাকীয় উপাদানের অত্যন্ত দ্রুত বিবর্তন...এর সাথে সাথে পেশী শক্তির চূড়ান্ত অবক্ষয়। মস্তিষ্কে এবং পেশীতে লক্ষ্যণীয়রকমের দ্রুত বিপাকীয় পরিবর্তন, এবং তার সাথে অনন্য মানব জ্ঞান দক্ষতা ও পেশীকার্যের হ্রাস, মানব বিবর্তন পদ্ধতিতে সমান্তরাল ভূমিকা রেখেছে বলে মনে করা হয়”। শনিনজেন বল্লম এবং এদের আনুষঙ্গিক অবশেষ থেকে বোঝা যায় যে এরা আজ থেকে ৩,০০,০০০ বছর আগেই জটিল প্রযুক্তিগত দক্ষতা অর্জন করেছিল এবং এটাই ছিল সক্রিয় (বড় রকমের) শিকারের প্রথম প্রত্যক্ষ প্রমাণ। হোমো হেইডেলবার্গজেনেসিসের পূর্ব-পরিকল্পনা করা, চিন্তা করা এবং সেই অনুযায়ী কাজ করার মত মেধাগত ও জ্ঞানগত দক্ষতা ছিল এবং তা ছিল একেবারেই আধুনিক মানুষের মত।
পরবর্তী প্যালিওলিথিক
প্রাক্‌কালীন শারীরগত আধুনিক মানুষ আধুনিক অথবা বর্তমান মানুষের মতই আচরণ করত কিনা তা নিয়ে যথেষ্ট বিতর্কের অবকাশ আছে। আচরণগত আধুনিকতার মধ্যে লক্ষ্যণীয় বৈশিষ্ট্যগুলি হল সম্পূর্ণ সুগঠিত ভাষা (যার জন্য বিমূর্ত চিন্তার ক্ষমতা থাকা দরকার), শিল্পগত প্রকাশ, ধার্মিক আচরণের প্রাথমিক রূপ, বর্ধিত জনসংযোগ এবং প্রাথমিক বসতিস্থাপন এবং পাথর, হাড় অথবা হরিণের শিং থেকে যন্ত্রের উদ্ভব। ইউরেশিয়ায় আধুনিক মানুষের দ্রুত বিস্তার থেকে যে যুগ শুরু, তাকে পরবর্তী প্যালিওলিথিক যুগ বলে অভিহিত করা হয়; এই সময়ে প্যালিওলিথিক শিল্পের প্রথম আবির্ভাব ঘটে এবং তার ফলে গুহাচিত্রের বিকাশ ঘটে এবং প্রযুক্তিগত উন্নতি লক্ষ্য করা যায়, বল্লম-নিক্ষেপের মত কার্যকলাপ এই সময়ে লক্ষ্য করা যায়। পরবর্তী প্যালিওলিথিক ৫০,০০০ থেকে ৪০,০০০ বছর আগে শুরু হয়েছিল এবং এই সময় থেকেই নিয়েন্ডার্থালস্‌দের মত প্রাচীন মানুষের অবলুপ্তি ঘটতে থাকে।
“আচরণগত আধুনিকতা” শব্দটি কিছুটা বিতর্কিত। পরবর্তী প্যালিওলিথিক যুগের চারিত্রিক বৈশিষ্ট্য হিসেবে এই শব্দটি ব্যবহৃত হয়, কিন্তু কিছু পণ্ডিত ২,০০,০০০ বছর আগে হোমো সেপিয়েন্স আবির্ভাবের সময়কাল থেকেই “আচরণগত আধুনিকতা” শব্দটি ব্যবহার করবার পক্ষপাতী, আবার কেউ কেউ ৫০,০০০ বছর আগে দ্রুত বিকাশের সময়ের বৈশিষ্ট্য হিসেবে এই শব্দটি ব্যবহার করেন।  বলা যায় যে আচরণগত আধুনিকতা একটা ধীর ক্রমান্বয়ী প্রক্রিয়া।
২০১৮ সালের জানুয়ারীতে জানানো হয়েছে যে ২০০২ সালে ইজরায়েলের মিসলিয়া গুহায় প্রাপ্ত ১,৮৫,০০০ বছর আগেকার আধুনিক মানব অবশেষই হল তাদের আফ্রিকা বহির্গমনের পূর্বতম নিদর্শন।
ইওরোপে প্রাপ্ত সর্বপ্রাচীন হোমো সেপিয়েন্স (শারীরগত আধুনিক মানুষ) হল “ক্রো-ম্যাগনন” (ফ্রান্সে আবিষ্কৃত স্থানটির নামানুসারে) যারা ৪০,০০০ থেকে ৩৫,০০০ বছর আগে আবির্ভুত হয়। এদেরকে এদের পূর্বসুরী নিয়েন্ডার্থালস্‌দের বিপরীতে “ইওরোপীয় প্রাক্‌-আধুনিক মানুষ” নামেও অভিহিত করা হয়।
আফ্রিকান প্রত্নতত্ত্ববিদ্যায় পরবর্তী ইউরেশিয় প্যালিওলিথিকের সমতুল যুগ পরবর্তী প্রস্তর যুগ হিসেবে পরিচিত যা প্রায় ৪০,০০০ বছর আগে সৃষ্টি হয়েছিল। ১৯শ শতকের শেষভাগে ইওরোপে আচরণগত আধুনিকতার সবথেকে স্বচ্ছ নিদর্শন পাওয়া যায়, যেমন ভেনাস মূর্তি এবং অরিগ্‌নাসিয়ান্‌ থেকে প্রাপ্ত অন্যান্য হস্তনির্মিত শিল্পকর্ম; আরো সাম্প্রতিক প্রত্নতাত্ত্বিক গবেষণায় জানা যাচ্ছে সান নামক তৎকালীন শিকারী-সংগ্রাহকদের বস্তু সংস্কৃতির আবশ্যিক উপাদানগুলি অন্ততপক্ষে ৪০,০০০ বছর আগেও উপস্থিত ছিল, এগুলি ছিল আজকের দিনে ব্যবহৃত খননকার্য চালানোর যন্ত্রের মত, যেমন উটপাখির ডিমের খোলা দিয়ে তৈরি পুঁতি, হাড় দিয়ে তৈরি তীরের ফলা যাতে নির্দিষ্ট প্রস্তুতকারকের চিহ্ন লাল গৈরিক রঙে খোদিত থাকত এবং ছিল বিষ প্রলেপক। আরো একটি জ্ঞাতব্য তথ্য হল, যে “৭৫ হাজার বছর আগে মধ্য প্রস্তর যুগে দক্ষিণ আফ্রিকার ব্লম্বস গুহা থেকে উদ্ধারকৃত পাথরের হস্তনির্মিত বস্তুর গঠনগত বৈশিষ্ট্য সবথেকে ভাল বোঝা যায় প্রেশার ফ্লেকিং বা চাপের মাধ্যমে ফলক তোলার মধ্যে দিয়ে। এই পদ্ধতিটি উত্তপ্ত সিলক্রিটের ওপরে স্টিল বে’এর দ্বিমুখী চূড়া নির্মাণের সময় ব্যবহৃত হত।" প্রেশার ফ্লেকিং এবং বস্তুকে উত্তপ্ত করার পদ্ধতিটি প্রাক্‌-ইতিহাসে আরো পরবর্তীযুগের বলে আগে ধারণা করা হত এবং উভয় পদ্ধতিই প্রাকৃতিক বস্তুর ব্যবহারের ক্ষেত্রে একটি আচরণগত আধুনিক দিককে সূচিত করে। আফ্রিকান সমুদ্রোপকূলবর্তী অঞ্চলগুলির পাশাপাশি গুহা অঞ্চলের গবেষণা থেকে বোঝা যাচ্ছে যে “সাংস্কৃতিক এবং বৌদ্ধিক চরিত্র আধুনিক মানুষের মধ্যে কখন দেখা গেল তা নিয়ে বিতর্কের” দিন হয়ত শেষ হয়ে আসছে, কারণ “বৃহৎ উৎপাদনের জন্য প্রয়োজনীয় উন্নত প্রযুক্তি” যার জন্য “অগাধ বিশ্বাস এবং ভাষার ব্যবহার দরকার হয়” তা পিনাকল পয়েন্টের ৫ – ৬ নং সাইটে পাওয়া গেছে। এটা প্রায় ৭১,০০০ বছর আগেকার নিদর্শন। গবেষকদের মতে তাঁদের গবেষণা থেকে দেখা যাচ্ছে যে মাইক্রোলিথিক (ক্ষুদ্রাকৃতি-প্রস্তর) প্রযুক্তি প্রথম দক্ষিণ আফ্রিকা থেকেই উৎপত্তি লাভ করেছিল এবং তা অত্যন্ত দীর্ঘ সময় ধরে বিবর্তিত হয় (প্রায় ১১,০০০ বছর), এবং তারপর তা উত্তপ্তকরণের জটিল প্রযুক্তির সঙ্গে মিশে যায় যা প্রায় ১,০০,০০০ বছর ধরে চলেছিল। আফ্রিকার উন্নত প্রযুক্তি ছিল আদি ও স্থায়ী; আফ্রিকার খননকৃত অঞ্চলের একটি ছোট নিদর্শনই হল যেকোন ধারণা করা ‘ফ্লিকারিং’ নকশার সবচেয়ে ভাল ব্যাখ্যা।” এর ফলাফল থেকে বোঝা যায় যে উপ-সাহারান আফ্রিকার পরবর্তী প্রস্তর যুগের সংগ্রাহকের দল আজ থেকে অন্ততপক্ষে ৫০,০০০ বছর আগে আধুনিক জ্ঞান ও আচরণে উন্নীত হয়েছিল। মনে করা হয়, এই আচরণগত পরিবর্তন ১,৩৫,০০০ থেকে ৭৫,০০০ বছর আগের একটি জলবায়ুর পরিবর্তনের ফলে সৃষ্ট শুষ্ক ও শীতল পরিবেশের ফলশ্রুতি হিসেবে ঘটেছে। এর ফলে অন্তর্দেশীয় খরার কারণে মানবদলগুলি শামুক ও অন্যান্য সম্পদে আকীর্ণ সমুদ্রতীরবর্তী নিম্ন জলাভূমি অঞ্চলে ছড়িয়ে পড়ে। হিমবাহের মধ্যে প্রচুর জল আটকে থাকায় সমুদ্রতল অত্যন্ত নিচু ছিল, এবং এই ধরনের জলাভূমি অঞ্চলগুলি ইউরেশিয়ার দক্ষিণ তট বরাবর বিস্তৃত ছিল। ভেলা ও নৌকার আবিষ্কারের ফলে বহির্দেশীয় দ্বীপসমূহ অন্বেষণ এবং সমুদ্রতট বরাবর ভ্রমণ সহজ হয়, এবং এরই ফলে নিউ গিনি ও পরবর্তীকালে অস্ট্রেলিয়ায় ছড়িয়ে পড়াও সম্ভব হয়।
ফ্রিৎস জুইকি
ফ্রিৎস জুইকি (Fritz Zwicky; ; ১৪ ফেব্রুয়ারি, ১৮৯৮ - ৮ ফেব্রুয়ারি ১৯৭৪) ছিলেন একজন সুইস জ্যোতির্বিজ্ঞানী। তিনি তার জীবনের বেশিরভাগ সময় মার্কিন যুক্তরাষ্ট্রের ক্যালিফোর্নিয়া ইনস্টিটিউট অফ টেকনোলজিতে কাজ করেছেন, এবং তাত্ত্বিক ও পর্যবেক্ষণমূলক জ্যোতির্বিদ্যায় অনেক গুরুত্বপূর্ণ অবদান রেখেছেন। জুইকিই প্রথম ১৯৩৩ সালে ভিরিয়াল উপপাদ্য ব্যবহার করে তমোপদার্থ (ডার্ক ম্যাটার) এর অস্তিত্বের পর্যবেক্ষণমূলক আভাস দিয়েছিলেন। তিনি একে "dunkle (kalte) Materie" নামে অভিহিত করেছিলেন।
ছেলেবেলা ও শিক্ষা
ফ্রিৎস জুইকির জন্ম ভার্না, বুলগেরিয়াতে, ১৮৯৮ খ্রিস্টাব্দের ১৪ই ফেব্রুয়ারি। তার পিতা, ফ্রিডোলিন (জন্ম ১৮৬৮), ছিলেন বুলগেরিয়ান শহরের একজন বিশিষ্ট শিল্পপতি এবং তিনি ভার্নাতে নরওয়ের রাষ্ট্রদূত হিসেবেও কাজ করেছিলেন (১৯০৮-১৯৩৩)। তার মাতা, ফ্রানজিস্কা ভ্রাচেক (জন্ম ১৮৭১), ছিলেন অস্ট্রো-হাঙ্গেরীয় সাম্রাজ্যের একজন জাতিগত চেক। জুইকি পরিবারের তিন সন্তানের মধ্যে ফ্রিটজ ছিলেন সবচেয়ে বড়: রুডলফ নামে তার একটি ছোট ভাই এবং লিওনি নামে একটি বোন ছিল। ফ্রিটজের মা ১৯২৭ সালে ভার্নাতে মারা যান। ফ্রিডোলিন ১৯৪৫ সাল পর্যন্ত বুলগেরিয়ায় থেকেছেন এবং কাজ করেছেন, এবং দ্বিতীয় বিশ্বযুদ্ধ এর পর তিনি সুইজারল্যান্ডে ফিরে আসেন।
১৯০৪ সালে, ছয় বছর বয়সে, জুইকিকে সুইজারল্যান্ডের গ্লারাসে অবস্থিত তার পৈত্রিক নিবাসে দাদা-দাদীর কাছে বাণিজ্য বিষয়ে পড়াশুনা করবার জন্য পাঠিয়ে দেয়া হয়। অবশ্য পরবর্তীতে গণিত ও পদার্থবিজ্ঞান বিষয়ে তার আগ্রহ জন্ম নেয়। তিনি জুরিখ এ অবস্থিত সুইস ফেডেরাল পলিটেকনিকে (বর্তমান নাম ETH জুরিখ) গণিত ও ব্যবহারিক পদার্থবিজ্ঞান এ উচ্চশিক্ষা লাভ করেন।
কর্মজীবন
১৯২৫ সালে রকফেলার ফাউন্ডেশনের আন্তর্জাতিক ফেলোশিপ পেয়ে ক্যালিফোর্নিয়া ইন্সটিটিউট অব টেকনোলজিতে রবার্ট মিকিলান-এর সাথে গবেষণার কাজ করবার জন্য জুইকি মার্কিন যুক্তরাষ্ট্রে গমন করেন। রবার্ট ওপেনহেইমার এবং জুইকির অফিস ছিল একই করিডরের দুই প্রান্তে।
জুইকি ছিলেন এমন একজন প্রতিভাবান বিজ্ঞানী যার হাত ধরে এমন অসংখ্য বিশ্বতত্ত্ব-এর জন্ম এবং বিকাশ ঘটে যা একুশ শতকের শুরুর দিকে মহাবিশ্বকে বুঝবার ক্ষেত্রে গভীর প্রভাব রেখেছে। জুইকি এবং তার সহকর্মী ওয়াল্টার বাডা ১৯৩৪ সালে "সুপারনোভা" বা (অতিনবতারা) শব্দটি ব্যবহার করে নিউট্রন তারা, সেই সাথে মহাজাগতিক রশ্মির অস্তিত্বেরও প্রথম আভাস দেন। পরবর্তী ৫২ বছরে তিনি ১২০টি সুপারনোভা আবিষ্কার করেন, যা ২০০৯ সাল পর্যন্ত একটি রেকর্ড ছিল। জুইকিই ১৯৩৩ সালে ভিরিয়াল উপপাদ্য ব্যবহার করে তমোপদার্থ (ইংরেজি- Dark Matter) এর প্রথম পর্যবেক্ষণমূলক আভাস দিয়েছিলেন। তিনি একে "dunkle (kalte) Materie" নামে অভিহিত করেন। এমনকি ১৯৩৭ সালে প্রকাশিত তার বিখ্যাত গবেষণাপত্রে তিনি মহাকর্ষীয় লেন্সিং এর মাধ্যমে ছায়াপথের মতো বড় আকৃতির ভর নির্ণয়ের সম্ভাবনাও ব্যক্ত করেন।
১৯৪২ সালে জুইকি ক্যালিফোর্নিয়া ইন্সিটিটিউট টেকনোলজিতে জ্যোতির্বিজ্ঞানের অধ্যাপক হিসেবে যোগদান করেন। এছাড়াও তিনি অ্যারোজেট ইঞ্জিনিয়ারিং কর্পোরেশনের (১৯৪৩-১৯৬১) একজন গবেষণা পরিচালক/পরামর্শদাতা হিসেবে এবং মাউন্ট উইলসন অবজারভেটরি এবং পালোমার অবজারভেটরির স্টাফ সদস্য হিসেবে তার কর্মজীবনের বেশিরভাগ সময় অতিবাহিত করেছেন। তিনি প্রথম দিকের কিছু জেট ইঞ্জিন তৈরি করেছিলেন এবং ৫০টিরও বেশি পেটেন্ট ধারণ করেছিলেন অনেকগুলো জেট প্রপালশনের। তিনি আন্ডারওয়াটার জেট আবিষ্কার করেন।
ব্যক্তিজীবন
১৯৩২ সালের এপ্রিল মাসে জুইকি ক্যালিফোর্নিয়া স্টেট সিনেটর এগবার্ট গেটস এর কন্যা ডরোথি ভার্নন গেটসকে (১৯০৪-১৯৯১) বিয়ে করেন। ১৯৩০ এর দশকের বিশ্বব্যাপী মহামন্দার সময় পালোমার অবজারভেটরি উন্নয়নে ডরোথি বিশেষ আর্থিক সহায়তা দিয়েছিলেন। ১৯৪১ সালে পারস্পরিক সমঝোতার মাধ্যমে তাদের বিবাহবিচ্ছেদ ঘটে।
বন্ধন (২০১৯-এর চলচ্চিত্র)
বন্ধন হল একটি আসন্ন বাংলাদেশি চলচ্চিত্র। চলচ্চিত্রটি পরিচালনা করেছেন অনন্য মামুন এবং চলচ্চিত্রটিতে অভিনয় করেছেন সাঞ্জু জন, অর্চিতা স্পর্শিয়া, শিপন মিত্র, এমি, তন্ময়, মৌমিতা, মিশা সওদাগরসহ আরো অনেকে।
মুক্তি
চলচ্চিত্রটি ২০১৯ সালের কোরবানির ঈদ উপলক্ষে প্রেক্ষাগৃহে মুক্তি পাওয়ার কথা ছিল।  কিন্তু, চলচ্চিত্রটি কোরবানির ঈদে মুক্তি দেওয়া হয় নি।
টমাস এডিসন
এডিসন ইতিহাসের অতিপ্রজ বিজ্ঞানীদের অন্যতম একজন বলে বিবেচিত, যার নিজের নামে ১,০৯৩টি মার্কিন পেটেন্টসহ যুক্তরাজ্যে, ফ্রান্স এবং জার্মানির পেটেন্ট রয়েছে। গণযোগাযোগ খাতে বিশেষ করে টেলিযোগাযোগ খাতে তার বহু উদ্ভাবনের মাধ্যমে তার অবদানের জন্য তিনি সর্বস্বীকৃত। যার মধ্যে একটি স্টক টিকার, ভোট ধারনকারী যন্ত্র, বৈদ্যুতিক গাড়ির ব্যাটারী, বৈদ্যুতিক শক্তি, ধারণযোগ্য সংগীত এবং ছবি। এসব ক্ষেত্রে উন্নতি সাধনকারী তার কাজগুলো তাকে জীবনের শুরুর দিকে একজন টেলিগ্রাফ অপারেটর হিসেবে গড়ে তোলে। বাসস্থান, ব্যবসায়-বাণিজ্য বা কারখানায় বিদ্যুৎ শক্তি উৎপাদন ও বন্টনের ধারণা এবং প্রয়োগ দুটিই এডিসনের হাত ধরে শুরু হয় যা আধুনিক শিল্পায়নের একটি যুগান্তকারী উন্নতি। নিউইয়র্কের ম্যানহাটন দ্বীপে তার প্রথম বিদ্যুত কেন্দ্রটি স্থাপিত হয়। তিনি ১৯১৫ সালে ফ্রাঙ্কলিন পদক এ ভূষিত হন।
প্রারম্ভিক জীবন
থাম্ব|বালক টমাস এডিসন টমাস এডিসন ১৮৪৭ সালে মিলান ওহাইওতে জন্মগ্রহণ করেন। তবে তিনি পোর্ট হুরন, মিশিগানে বেড়ে উঠেন কারণ তার পরিবার ১৮৫৪ সালে এই স্থানে স্থানান্তরিত হয়েছিলেন। তিনি ছিলেন স্যামুয়েল ওগডেন এডিসন জুনিয়রের (১৮০৪–১৮৯৬, মার্শালটাউন, নোভা স্কটিয়াতে জন্মগ্রহণ করেছিলেন) সপ্তম এবং শেষ সন্তান এবং ন্যান্সি ম্যাথিউজ এলিয়ট (১৮১০-১৮৭১, নিউইয়র্কের চেনাঙ্গো শহরে জন্মগ্রহণ করেছিলেন)। তার পিতার পরিবারের বংশ ছিল নিউ জার্সির হল্যান্ড্দেশীয় ; তাদের পদবি মূলত ছিল "এডিসন "।
এডিসন পড়াশোনা, লেখালেখি এবং পাটিগণিত তার মায়ের জন্য শিখেছিলেন। তার মা একজন শিক্ষক রেখেছিলেন তার জন্য। তিনি মাত্র কয়েক মাস বিদ্যালয়ে পড়াশোনা করেছিলেন। একজন জীবনীবিদ তাকে খুব কৌতূহলী বালক হিসাবে বর্ণনা করেছিলেন, যে নিজেই পড়ে বেশিরভাগ জিনিস শিখেছিল। বাল্যকালে তিনি প্রযুক্তিতে মুগ্ধ হয়ে ওঠেন এবং ঘরে বসে পরীক্ষা-নিরীক্ষা করতে বেশ কয়েক ঘণ্টা সময় ব্যয় করতেন।
১২ বছর বয়সে এডিসনের শ্রবণ সমস্যা উদ্বর্তিত হয়।এই সমস্যার কারণ ছিল বাল্যকালে লাল-জ্বরের সাথে সম্পর্কিত বিনাচিকিৎসায় মধ্য-কর্ণের সংক্রমণ। পরবর্তীকালে তিনি তাঁর বধিরতার কারণ সম্পর্কে বিবিধ কল্পকাহিনী তৈরি করেছিলেন। এক কর্ণে সম্পূর্ণ বধির হয়ে যাওয়া এবং কেবল মাত্র অন্য কান দিয়ে শুনতে পারতেন। কথিত আছে যে, এডিসন কোনও সুর বা পিয়ানো শোনার জন্য তাঁর দাঁতকে কাঠের মধ্যে চাপিয়ে কাঠের মধ্যকার শব্দ তরঙ্গকে তার করোটির মধ্যে শোষিত করতে পারতেন। বয়স বৃদ্ধির সাথে সাথে, এডিসন বিশ্বাস করেন যে শ্রবণশক্তি হারানো তাকে ক্ষোভ থেকে দূরে রাখে এবং আরও সহজে তার কাযে মনোনিবেশ করতে দেয়। আধুনিক স্ময়ের পেশাদার চিকিৎসক এবং ইতিহাসবিদরা বলে থাকেন তার এডিএইচডি থাকতে পারে।
১৮৭৫ সালে তার ২৮ বছর বয়সে তিনি দ্য কপার ইউনিয়ন অব দ্য অ্যাডভান্সমেন্ট অব সাইন্স এন্ড আর্টে চার বছরের রসায়ন কোর্সে ভর্তি হন।
প্রারম্ভিক পেশাজীবন
টমাস এডিসন তার পেশাজীবন শুরু করেছিলেন বন্দর হুরন থেকে ডেট্রয়েট পর্যন্ত ট্রেনগুলোতে ক্যান্ডি, সংবাদপত্র এবং শাকসবজি বিক্রি করার মাধ্যমে। তিনি ১৩ বছর বয়সে প্রতি সপ্তাহে ৫০ ডলার লাভ করতেন, যার বেশিরভাগই বৈদ্যুতিক এবং রাসায়নিক পরীক্ষার সরঞ্জাম কেনার জন্য ব্যয় করতেন। তিনি তিন বছর বয়সী জিমি ম্যাকেনজিকে রানওয়ে ট্রেনের ধাক্কায় রক্ষা করার পর তিনি টেলিগ্রাফ অপারেটর হয়েছিলেন। জিমির বাবা, মিশিগানের মাউন্ট ক্লেম্যানস-এর স্টেশন এজেন্ট জে. ইউ. ম্যাকেনজি এতটাই কৃতজ্ঞ যে তিনি টেলিগ্রাফ অপারেটর হিসাবে এডিসনকে প্রশিক্ষণ দিয়েছিলেন। হুরন বন্দর থেকে দূরে এডিসনের প্রথম টেলিগ্রাফি কাজটি গ্র্যান্ড ট্রাঙ্ক রেলওয়ের অন্টারিওর স্ট্রাটফোর্ড জংশনে ছিল। তিনি নেয়ার কলিজিওন হিসেবে দ্বায়িত্ব দেওয়া হয়েছিল। তিনি গুণগত বিশ্লেষণও অধ্যয়ন করেছিলেন এবং চাকরি ছাড়ার আগ পর্যন্ত ট্রেনে রাসায়নিক পরীক্ষা-নিরীক্ষা চালিয়েছিলেন।
এডিসন রাস্তায় সংবাদপত্র বিক্রির একচেটিয়া অধিকার অর্জন করেছিলেন এবং চার সহকারীদের সহায়তায় তিনি টাইপ করে গ্র্যান্ড ট্রাঙ্ক হেরাল্ড মুদ্রণ করেছিলেন, যা তিনি তাঁর অন্যান্য কাগজপত্রের সাথে বিক্রি করেছিলেন। এটার মাধ্যমে এডিসনের দীর্ঘ উদ্যোগী উদ্যোগ শুরু হয়েছিল, কারণ তিনি ব্যবসায়ী হিসাবে তার প্রতিভা আবিষ্কার করেছিলেন। এই প্রতিভার জন্য অবশেষে তাকে জেনারেল ইলেকট্রিক ছাড়াও আরো ১৪ টি সংস্থা খুঁজে পেয়েছিল, যা এখনও বিশ্বের বৃহত্তম প্রকাশ্যে ব্যবসায়ের সংস্থাগুলির মধ্যে একটি।
তার প্রথম পেটেন্টটি বৈদ্যুতিক ভোট রেকর্ডারের জন্য ছিল, যা ১৮৬৯ সালের ১ জুন অনুমোদিত হয়। যন্ত্রটির উপর তার একটু চাহিদার জন্য, তিনি এরপরেই এডিসন নিউ ইয়র্ক সিটিতে চলে আসেন। সেই প্রথম বছরগুলিতে তাঁর ফ্র্যাংকলিন লিওনার্ড পোপ নামে একজন পরামর্শদাতা ছিলেন যিনি ছিলেন সহযোদ্ধা এবং উদ্ভাবক, তিনি দরিদ্র যুবককে তার এলিজাবেথ, নিউ জার্সির বেসমেন্টে আশ্রয় এবং কাজ দিয়েছিলেন। পোপ এবং এডিসন তাদের নিজেদের একটি কোম্পানি খুলেন ১৮৬৯ সালের অক্টোবর মাসে। তারা তড়িৎ প্রকৌশলী এবং উদ্ভবক হিসেবে কাজ করেছেন। এরপরে এডিসন মাল্টিপুল টেলিগ্রাফিক সিস্টেম বিকাশ শুরু করেছিলেন, যা ১৮৭৪ সালে এক সাথে দুটি বার্তা প্রেরণ করতে সক্ষম হয়।
বিবাহ এবং সন্তান
ডিসেম্বর ২৫, ১৮৭১ সালে টমাস আলভা এডিসন ১৬ বছর বয়সি মেরি স্টিলওয়েলকে বিয়ে করেন। তাদের তিনটি সন্তান ছিল। তাদের নামঃ
মেরি এডিসন ১৮৮৪ সালের আগস্টের ৯ তারিখে মৃত্যু বরণ করেন। তারপর ওহাইওতে টমাস এডিসন ২০ বছর বয়সি মিনা মিলারকে বিয়ে করেন। তিনি বিখ্যাত উদ্ভাবক লুইস মিলারের কন্যা ছিলেন। তাদের তিনটি সন্তান রয়েছে। তাদের নামঃ
পাত্রিক ভিয়েইরা
পাত্রিক ভিয়েইরা (জন্ম: ২৩ জুন ১৯৭৬) হলেন একজন ফরাসি পেশাদার ফুটবল ম্যানেজার এবং প্রাক্তন ফুটবল খেলোয়াড়। তিনি বর্তমানে নিসের ম্যানেজারের দায়িত্ব পালন করছেন।
খাকী
খাকী (ख़ाकी) একটি বলিউড নির্মিত মারপিট-রোমাঞ্চ ধর্মী হিন্দি ভাষা র চলচ্চিত্র। ২০০৪ সালের এই সিনেমার পরিচালক ছিলেন রাজকুমার সন্তোষী। এই ছবিটির অনুকরনে তেলুগু ভাষা য় 'সত্যমেভ জয়তে' সিনেমাটি নির্মিত হয়।
কাহিনী
মহারাষ্ট্র পুলিশ প্রচুর পরিমান অস্ত্র ও বিস্ফোরক উদ্ধার করে একজন ডাক্তার আনসারির বাড়ি থেকে। আনসারিকে নিয়ে যাওয়ার সময় পুলিশ বাহিনীর অনেকেই আততায়ীর গুলিতে মারা যায়। মহারাষ্ট্র পুলিশ মনে করে আনসারি একজন দেশবিরোধী ষড়যন্ত্রের আসামী ও তাকে ছিনিয়ে নেওয়ার জন্যে জংগীরা সক্রিয়। আনসারিকে লক আপে জেরা ও অত্যাচার করা হলেও সে কোনো কথা বলতে রাজী হয়না। মহারাষ্ট্র পুলিশের দক্ষ ও সৎ অফিসার অনন্ত শ্রীবাস্তবের (ডেপুটি কমিশনার অফ পুলিশ) নেতৃত্বে একটি দলের সংগে আনসারিকে আদালতে পাঠাবার নির্দেশ দেন এডিশনাল পুলিশ কমিশনার নাইডু। এই বিশেষ দলে যারা আছে তাদের প্রত্যেকের ছবি গোপনে তুলতে যায় এক ফটোগ্রাফার ও পুলিশ তার কাছ থেকে ছবি গুলো কেড়ে নেয়। ডিসিপি শ্রীবাস্তব সন্দেহ করেন এর পেছনে সন্ত্রাসবাদীদের হাত আছে। তার বাড়িতে পুলিশ হানা দেয়। ইতিমধ্যে তাকে যে একাজে নিযুক্ত করেছিল সেই আমরে একজন চতুর, অত্যন্ত নিষ্ঠুর অপরাধী। সে ফোটোগ্রাফারের পুরো বাড়িটাই বোমায় উড়িয়ে দিলে পুলিশেরাও মারা যায়। ডিসিপি ফোনে খবর পান একটি বাড়িতে কিছু রহস্যজনক লোক লুকিয়ে আছে। মহালক্ষী নামের একটি তরুনী সেই খবর দিলে তিনি, ইন্সপেক্টর শেখর বর্মা, সাব ইন্সপেক্টর অশ্বীন ও বাকিদের নিয়ে সেখানে হানা দেন এবং দেখেন আহত এক সংগীকে মেরে সন্ত্রাসবাদীরা পালিয়েছে। মহালক্ষী ও আনসারিকে সংগে নিয়ে পুরো দল রওনা দেয় আনসারিকে আদালতে পৌঁছে দেওয়ার উদ্দেশ্যে। পথে আমরে তাদের নানাভাবে বাধা সৃষ্টি করে। বোমার আক্রমনে পুলিশ জিপটি ধ্বংস হয়ে যায় ও ভ্যানগাড়ি টি খারাপ হয়। কাছের একটি বাড়িতে আশ্রয় নিলে আমরের লোকজনের সাথে খন্ডযুদ্ধ হয় পুলিশের। শেখরের ধারণা আনসারিকে ছাড়িয়ে নিতেই তারা এসেছে। সে আনসারিকে বাইরে পাঠিয়ে দিতে চায়, কিন্তু ডিসিপি তাকে আদালতে পৌঁছে দিতে বদ্ধপরিকর। আনসারি এসময় জানায় বাইরের সন্ত্রাসবাদীরা তাকে বাঁচাতে নয় হত্যা করতেই চায় কারণ সে জেনে ফেলেছিল বোম্বাই বোমা বিস্ফোরনে রাজনৈতিক নেতা দেওধর ও প্রভাবশালী লোকেরা জড়িত। তাকে অন্যায়ভাবে ফাঁসানো হয়, তার মা ও পুত্র বাদে সমস্ত পরিবারকে খুন করা হয় এবং এক সত্যসন্ধানী সাংবাদিক খুন হয়ে যান। ডিসিপি স্মরণ করতে পারেন আমরে একজন প্রাক্তন দুর্নীতিগ্রস্ত পুলিশ অফিসার, যাকে তিনি মিথ্যা সংঘর্ষে মানুষ খুনের অজুহাতে ধরেছিলেন। আমরে অস্ত্রসজ্জিত হয়ে সকলকে বন্দী করলেও শেষমেশ রেহাই পান ডিসিপির দল। পালাতে গিয়ে আনসারির গুলি লাগে এবং সে হসপিটালে মারা যায়। ডিসিপি শ্রীবাস্তব বুঝতে পারেন এই ষড়যন্ত্রের ভেতরে আছে মন্ত্রী দেওধর, এডিশনাল কমিশনার নাইডু। আমরে আসলে তাদেরই লোক যাকে নিয়োগ করা হয়েছে যাতে করে আনসারি সহ পুরো দলটাকেই হত্যা করা যায়। ট্রেনে পালাবার সময় আমরের হাতে মারা যায় কনস্টেবল কমলেশ। ইতিমধ্যে মহালক্ষীর সাথে শেখরের প্রেমের সম্পর্ক তৈরী হয়। সে শেখরের সাথেই লুকিয়ে রাখা তথ্যের সন্ধানে যায় যা আনসারির পরিচিত নিহত সাংবাদিক লুকিয়ে রেখেছিল নির্দিষ্ট পোস্ট বক্সে। তথ্য নিয়ে পালানোর সময় শেখর কিন্তু ধরা পড়ে যায় আমরের হাতে। মহালক্ষী এসময় তাকে জানায় সে আসলে আমরেরই কাজ করে। শেখরকে খুন করে তারা তথ্য নিয়ে পালায় এবং ডিসিপি তাদের পিছু নেন অশ্বীনের সাথে।
কোহিমা
কোহিমা (Kohima) ভারতের নাগাল্যান্ড রাজ্যের রাজধানী। এটি কোহিমা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১২৬১ মিটার (৪১৩৭ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কোহিমা শহরের জনসংখ্যা হল ৭৮,৫৮৪ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে কোহিমা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ফুটবল ক্লাব বায়ার্ন মিউনিখ
ফুসবল-ক্লুব বায়ার্ন মিউনিখ ইভি ; সাধারণত এফসি বায়ার্ন মিউনিখ, এফসিবি, বায়ার্ন মিউনিখ, ফুটবল ক্লাব বায়ার্ন মিউনিখ অথবা এফসি বায়ার্ন নামে পরিচিত) হচ্ছে মিউনিখ ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লিগ বুন্দেসলিগায় খেলে। ফুটবল ছাড়াও বায়ার্ন মিউনিখের দাবা, হ্যান্ডবল, বাস্কেটবল, জিমন্যাস্টিকস, বোলিং ও টেবিল টেনিস খেলার দল রয়েছে। এই ক্লাবটি ১৯০০ সালের ২৭শে ফেব্রুয়ারি তারিখে প্রতিষ্ঠিত হয়েছে। বায়ার্ন মিউনিখ তাদের সকল হোম ম্যাচ মিউনিখের অ্যালিয়াঞ্জ এরিনায় খেলে থাকে; যার ধারণক্ষমতা হচ্ছে ৭৫,০০০। বর্তমানে এই ক্লাবের ম্যানেজারের দায়িত্ব পালন করছেন ইয়ুলিয়ান নাগেলসমান এবং সভাপতির দায়িত্ব পালন করছেন কার্ল-হাইনৎস রিমেনিগে। জার্মান গোলরক্ষক মানুয়েল নয়ার এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, বায়ার্ন মিউনিখ এপর্যন্ত ৬৪টি শিরোপা জয়লাভ করেছে; যার মধ্যে ৩০টি বুন্দেসলিগা, ২০টি ডিএফবি-পোকাল এবং ৮টি ডিএফবি-সুপারকাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১৩টি শিরোপা জয়লাভ করেছে; যার মধ্যে ৬টি উয়েফা চ্যাম্পিয়নস লিগ, ১টি উয়েফা ইউরোপা লিগ এবং ১টি ফিফা ক্লাব বিশ্বকাপ শিরোপা রয়েছে।
অতুলনীয় সাফল্য
বর্তমানে বায়ার্নের সাফল্য যেকোনো ক্লাবের জন্য ঈর্ষণীয় হলেও ক্লাবটির শুরুটা ছিল খুবই সাদামাটা। ক্লাবটির জন্ম ১৯০০ সালের ফেব্রুয়ারিতে, মিউনিখ সিটি সেন্টারের রেস্টুরেন্ট গিসেলাতে। মাত্র ১৭ জন ব্যক্তির দলিল স্বাক্ষরের মাধ্যমে জন্ম হয়েছিল এই জার্মান জায়ান্টের। এর নেতৃত্ব দিয়েছিলেন ফ্রানৎস জন নামের এক জার্মান ফটোগ্রাফার, যিনি বায়ার্নের প্রথম ক্লাব প্রেসিডেন্ট।
বুন্দেসলিগার উদ্ভব হয় ১৯৬৩ সালে। মজার ব্যপার হচ্ছে, এই প্রথম বুন্দেসলিগাতে বায়ার্ন মিউনিখকে খেলার অনুমতি দেওয়া হয়নি। কারণ তখন বায়ার্ন নয়, বরং মিউনিখের আরেকটি ক্লাব '১৮৬০ মিউনিখ' ছিল শহরের সবচেয়ে প্রতাপশালী ক্লাব। মোট ১৬টি ক্লাব নিয়ে জন্ম নেওয়া বুন্দেসলিগার প্রথমে নিয়ম ছিল কোনো শহর থেকে একের বেশি ক্লাব অংশ নিতে পারবে না। আর তাই জার্মানির সবচেয়ে সাফল্যময় ক্লাবের স্থান হয়নি বুন্দেসলিগার প্রথম আসরে।
দুই মৌসুম পরে প্রমোশন পেয়ে বায়ার্ন যোগ দেয় বুন্দেসলিগাতে। ক্লাবটিকে আর পিছু ফিরে তাকাতে হয়নি। রেকর্ডসংখ্যক ২৭টি বুন্দেসলিগা শিরোপা ও ১৮টি ডিএফবি পোকাল কাপ নিয়ে বায়ার্ন অবিসংবাদিতভাবে জার্মান ফুটবলের সবচেয়ে সেরা ক্লাব। লিগ জয়ের দিক দিয়ে বায়ার্নের কাছে আছে বরুসিয়া ডর্টমুন্ড ও বরুসিয়া মুনশেনগ্লাডবাখ, যারা প্রত্যেকে মাত্র পাঁচবার লিগ জিততে সক্ষম হয়েছে। অন্যদিকে প্রধান ক্লাব শিরোপা ডিএফবি পোকালের দিক দিয়ে বায়ার্নের নিকটাত্মীয় এসভি ভের্ডার ব্রেমেন, যারা মাত্র ৬ বার এই শিরোপা জিতেছে।
বায়ার্নই জার্মানির একমাত্র ফুটবল ক্লাব যারা ট্রেবল জয়ের কৃতিত্ব অর্জন করতে পেরেছে। ২০১২-১৩ মৌসুমে তৎকালীন ম্যানেজার জাপ হেইঙ্কেসের নেতৃত্বে চিরপ্রতিদ্বন্দ্বী বরুসিয়া ডর্টমুন্ডকে চ্যাম্পিয়নস লিগের ফাইনালে হারিয়ে তারা একই মৌসুমে প্রধান ৩ ক্লাব শিরোপা (বুন্দেসলিগা, ডিএফবি পোকাল ও উয়েফা চ্যাম্পিয়নস লিগ) জয়ের গৌরব অর্জন করে। ক্লাবটি সর্বমোট ৫ বার জয় করেছে উয়েফা চ্যাম্পিয়নস লিগ। শুধুমাত্র রিয়াল মাদ্রিদ (১৩ বার) ও এসি মিলান (৭ বার) বায়ার্নের থেকে বেশি বার ইউরোপের শ্রেষ্ঠত্বের এই লড়াই জিততে সক্ষম হয়েছে।
তরুণ প্রতিভার আঁতুড়ঘর
বর্তমানে বায়ার্নের অর্থনৈতিক কাঠামো যেকোনো ক্লাবের জন্য আদর্শ হলেও একসময় ক্লাবটির এমন সুসময় ছিল না। অর্থনৈতিক দৈন্যতায় জর্জরিত হয়ে ক্লাবটি একসময় সিদ্ধান্ত নেয় দামী তারকা কেনার বদলে তরুণ খেলোয়াড় গড়ে তোলার, যাদের হাতেই থাকবে বায়ার্নের ভবিষ্যৎ। আর এই প্রকল্প থেকেই বের হয়ে আসেন ক্লাবটির 'সোনালি ত্রয়ী' হিসেবে পরিচিত তিন বিশ্বমানের ফুটবলার জার্ড মুলার, সেপ মেইয়ার ও ফ্রানৎস বেকেনবাওয়ার।
বায়ার্ন এই মুহূর্তে বিশ্বের চতুর্থ ধনী ফুটবল ক্লাব। কিন্তু নিজেদের তরুণ ফুটবলার গড়ে তোলার প্রকল্প থেকে তারা এখনো সরে আসেনি। থমাস মুলার, ম্যাটস হামেলস, টনি ক্রুস, বাস্তিয়ান শোয়েনস্টেইগার, ডেভিড আলাবা- বর্তমান এই তারকা ফুটবলারদের ক্যারিয়ার শুরু হয়েছে বায়ার্নের একাডেমি থেকে। বিশ্বকাপ জয়ী ডিফেন্ডার ফিলিপ লামের সারা জীবন কেটেছে বায়ার্ন মিউনিখেই। মাত্র ১১ বছর বয়সে ক্লাবে যোগ দেওয়া এই ফুটবলার যখন অবসর নেন, ততদিনে তিনি বায়ার্নের হয়ে খেলে ফেলেছেন মোট ৫১৭টি ম্যাচ!
সুবিশাল সমর্থক গোষ্ঠী
বায়ার্ন মিউনিখের সাথে তাদের সমর্থকদের সম্পর্ক ঠিক অন্য দশটা ক্লাবের মতো নয়। বায়ার্নের মতে, সমর্থকরাই তাদের ক্লাবের হৃদয়। সমর্থকরা বায়ার্নের কাছে ম্যাচের দ্বাদশ ফুটবলার। আর তাই এই সমর্থকদেরকে উদ্দেশ্য করেই বায়ার্ন তাদের ১২ নাম্বার জার্সি উৎসর্গ করেছে তাদের প্রতি সম্মান জানানোর জন্য।
বায়ার্নের রয়েছে প্রায় ২,৯০,০০০ অফিসিয়াল ক্লাব সমর্থক, যা ১০ বছরে বেড়েছে দ্বিগুণ। অফিসিয়াল সমর্থক সংখ্যার দিক দিয়ে কোনো ইউরোপিয়ান ক্লাব এই জার্মান জায়ান্টের ধারেকাছেও নেই। জার্মান ক্লাবগুলোর মধ্যে শালকে ও বরুসিয়া ডর্টমুন্ডের রয়েছে ১৫০,০০০ অফিসিয়াল সমর্থক, যা বায়ার্নের প্রায় অর্ধেক। সোশাল মিডিয়া সাইট টুইটার, ফেইসবুক ও ইন্সটাগ্রামে বায়ার্নের রয়েছে ৬৫ মিলিয়নেরও বেশি ফলোয়ার। জার্মানির দ্বিতীয় জনপ্রিয় ক্লাব বরুসিয়া ডর্টমুন্ডের সে তুলনায় আছে মাত্র ২৪ মিলিয়ন ফলোয়ার।
আর এই বিশাল সংখ্যক সমর্থক থাকার পিছনে এক বিশাল কারণ হচ্ছে টিকেটের মূল্য নির্ধারণে কর্তৃপক্ষের উদার মনোভাব। এত জনপ্রিয় একটি ক্লাব হওয়া সত্ত্বেও বায়ার্নের সিজন টিকেট পাওয়া যায় মাত্র ১৪০ ইউরোতে, যা দিয়ে আপনি প্রতি মৌসুমে অ্যালিয়েন্স এরিনাতে অনুষ্ঠিত ১৭টি হোম লিগ ম্যাচের সবগুলোই উপভোগ করতে পারবেন। জার্মান ফুটবলের সবচেয়ে সফল ও জনপ্রিয় ক্লাব হচ্ছে বায়ার্ন মিউনিখ। শুধু জার্মানি নয়, ইউরোপেরই অন্যতম প্রভাবশালী ক্লাব এই বায়ার্ন। সারাবিশ্বে ছড়িয়ে ছিটিয়ে আছে ক্লাবটির সুবিশাল সমর্থক গোষ্ঠী। এমনকি খোদ বাংলাদেশেই আছে বায়ার্নের অফিসিয়াল অানঅফিসিয়াল ফ্যান গ্রুপ ও পেইজ
বিয়ার উৎসব, অক্টোবর ফেস্টিভ্যাল
মিউনিখ শহর বিখ্যাত তাদের 'অক্টোবর বিয়ার ফেস্ট' নামক এক উৎসবের জন্য। প্রতি বছর প্রায় ৭ মিলিয়ন লিটার বিয়ার পান করা হয় এই উৎসবে। মেলা ও বিয়ার উৎসব ছাড়াও থাকে নানা রকম সাংস্কৃতিক অনুষ্ঠানের আয়োজন, যেখানে বিশ্বের বড় বড় সেলিব্রিটিরা পারফর্ম করে থাকেন। সারা বিশ্ব থেকে প্রায় ৭ মিলিয়নেরও বেশি মানুষ এই উৎসবে অংশ নিয়ে থাকেন, যার ফলে এই 'অক্টোবর ফেস্ট' বিশ্বের সবচেয়ে বড় লোকউৎসব হিসেবে পরিচিত। আর বায়ার্নের ফুটবলাররাও এই উৎসবের সাথে একাত্মতা দেখিয়ে প্রতি বছরই অক্টোবর ফেস্টিভ্যালে সরাসরি অংশ নিয়ে থাকেন।
আপাতদৃষ্টিতে বায়ার্নের ফুটবলারদের এই ঠাসা সময়সূচীর মধ্যে বিয়ার ফেস্টিভ্যালে অংশ নেয়া অহেতুক মনে হতে পারে। কিন্তু মজার ব্যাপার হচ্ছে, কোনো অদ্ভুত কারণে এত বিয়ার পান সত্ত্বেও বায়ার্ন মিউনিখের পারফরম্যান্সে কোনো নেতিবাচক প্রভাব পড়ে না। টানা ৮ মৌসুম জুড়ে অক্টোবর ফেস্টিভ্যালের সময়কার ম্যাচে বায়ার্ন মিউনিখ জিতে আসছে। এখন পর্যন্ত এই উৎসবের সময় অনুষ্ঠিত মোট ৯০টি ম্যাচের মধ্যে ৫৯টিতেই জিতেছে তারা। এমনকি বর্তমান সময়কার অন্যতম সেরা স্ট্রাইকার রবার্ট লেভানডস্কি ভলফসবুর্গের বিপক্ষে একই ম্যাচে ৫ গোল করেছিলেন ২০১৫ সালের অক্টোবর ফেস্টিভ্যালের সময়েই। যেন বাভারিয়ান বিয়ারের ভরে বায়ার্নের ফুটবলাররা আরও অপ্রতিরোধ্য হয়ে ওঠেন।
বায়ার্ন মিউনিখের এই সাফল্য একদিনে আসেনি। অতি সাধারণ অবস্থা থেকে আজকের এক বিশাল মহীরূহে পরিণত হবার পেছনে রয়েছে বায়ার্নের বহু ফুটবলার ও সমর্থকদের ত্যাগ-তিতিক্ষা। এর বদৌলতেই আজ মানুষ জার্মান ফুটবল বলতে বায়ার্ন মিউনিখকেই বুঝে থাকে।
বর্তমান দল
৩ অগাস্ট, ২০২১ পর্যন্ত
আন্দ্রে আগাসি
আন্দ্রে আগাসি ( জন্ম: ২৯ এপ্রিল ১৯৭০) একজন মার্কিন সাবেক বিশ্ব নং ১ টেনিস খেলোয়াড়। তিনি একজন আটবারের প্রধান চ্যাম্পিয়ন এবং ১৯৯৬ সালের অলিম্পিক স্বর্ণপদক বিজয়ী, সেইসাথে অন্য সাতটি গ্র্যান্ড স্ল্যাম টুর্নামেন্টে রানার আপ।
তিনি ২০০৬ সালের ৩রা সেপ্টেম্বর তারিখে প্রতিযোগিতামূলক টেনিস হতে অবসর গ্রহণ করেন। তিনি আন্দ্রে আগাসি চ্যারিটেবল ফাউন্ডেশনের প্রতিষ্ঠাতা।
ব্যক্তিগত জীবনে তিনি সাবেক জার্মান টেনিস তারকা স্টেফি গ্রাফের সাথে বিবাহিত।
বিয়োগান্ত নাটক
বিয়োগান্ত নাটক মানুষের দুঃখ কষ্টের উপর ভিত্তি করে নাটকের একটি রূপ যা শ্রোতাদের মধ্যে একটি সঙ্গতিপূর্ণ প্রহসন বা আনন্দের সৃষ্টি করে। যদিও বিভিন্ন সংস্কৃতি আপার্তবৈপরীত ধারার বিভিন্ন রূপ অভিব্যক্ত করেছে, বিয়োগান্ত নাটক শব্দটি মূলত পাশ্চাত্য সভ্যতার আত্ম সংজ্ঞায় ঐতিহাসিকভাবে একটি অনন্য এবং গুরুত্বপূর্ণ ভূমিকা পালন করেছে যার দ্বারা  নাটকের একটি নির্দিষ্ট ঐতিহ্যকে বোঝায়।.
প্রাচীন ভারতীয় নাটক
ভরত মুনি নাট্যশাস্ত্র (Sanskrit: Nātyaśāstra, नाट्य शास्त्र, ২০০ খ্রিস্টপূর্বাব্দ - ২০০ খ্রিষ্টাব্দ) নামক নাটকীয় তত্ত্বে প্রাচীন ভারতের সংস্কৃত নাটকের দর্শকের মানসিক প্রতিক্রিয়ার বিভিন্ন ভাব (যেমন করুণা, রাগ, ঘৃণা এবং ভয়) চিহ্নিত করেন। পাঠ্যসূত্রটি সঙ্গীতের প্রকার বা জাতিরও ধারণা দেয় যেগুলি আধুনিক স্বর গঠন- সংক্রান্ত ধ্যানধারণার মূল এবং রাগ নামে পরিচিত। আবেগ সঞ্চারে তাদের ভূমিকার গুরুত্ব বিশ্লেষিত হয়; যেমন সুর রচনায় গান্ধার বিষাদ রস উৎপন্ন করে সেখানে ঋষভের ব্যবহার বীর রস উৎপন্ন করে।  জাতিগুলি ডেটিলাম পাঠ্যাংশে আরও বিস্তারিতভাবে বর্ণন করা হয় যেটি তৎকালীন গ্রন্থ হিসাবে একই সময়ে রচনা করা হয়। সুপ্রসিদ্ধ প্রাচীন ভারতীয় মহাকাব্য, মহাভারত, কিছু ভাবে বিয়োগান্তক নাটক সম্পর্কিতও হতে পারে। হারমান ওল্ডবার্গের মতে, মূল মহাকাব্যটি কোথাও এক অপরিমেয় " বিয়োগাত্মক প্রভাব" বহন করে। সংস্কৃত নাটকে মহাভারত থেকে ঘটনাবলীকে নাটকীয় রূপে রূপান্তর করা প্রচলিত ছিল।
উৎস
"বিয়োগান্ত" শব্দটি বিভিন্ন সময়ে বিভিন্ন ঘটনা বর্ণনা করতে ব্যবহৃত হয়েছে বলে মনে হয়. এটি প্রাচীন গ্রিক থেকে এসেছে τραγῳδία, trag(o)-aoidiā = "goat song", সন্ধি থেকে, যেটি এসেছে tragos = "he-goat" and aeidein = "to suspect this may be traced to a time whn a sing" (cf. "ode") থেকে। পণ্ডিতদের সন্দেহ হয় যে, এটি এমন একটি সময় যখন একটি ছাগল গ্রীক নৃত্য প্রতিযোগিতায় পুরস্কার হিসাবে দেওয়া হত অথবা ছাগল বলির পূর্বে তাকে ঘিরে সমবেত/কোরাস নৃত্য হতi বু্যত্পত্তির আরেকটি দৃষ্টিভঙ্গিতে, Athenaeus of Naucratis (2nd–3rd century CE) বলছেন যে এই শব্দটির মূল রূপ হল trygos  থেকে trygodia (দ্রাক্ষা ফসল) ও  ode (গান), কারণ এই ঘটনাগুলি প্রথম দ্রাক্ষা ফসলের সময় শুরু হয়েছিল।
গ্রিক
এথেনীয় ট্র্যাজেডি-বিয়োগান্ত নাটকের প্রাচীনতম জীবিত রূপ - একটি ধরনের নৃত্য-নাটিকা যা শহর-রাজ্যের থিয়েটারিক সংস্কৃতির একটি গুরুত্বপূর্ণ অংশ। খ্রিস্টপূর্ব ৬ ষ্ঠ শতাব্দীতে কোন এক সময়ে প্রসূত হওয়ার পর, এটি খ্রিস্টপূর্বাব্দ ৫ ম শতাব্দীতে (যেখান থেকে সারা গ্রিক জুড়ে ছড়িয়ে পড়তে আরম্ভ করে) উজ্জ্বল হয়ে ওঠে এবং হেলেনীয় সময়ের প্রারম্ভ পর্যন্ত জনপ্রিয় হয়ে ওঠে। ৬ ষ্ঠ শতাব্দীর কোন বিয়োগান্ত নাটক বেঁচে নেই এবং ৫ম শতাব্দীতে সঞ্চালিত নাটকগুলির এক হাজারের বেশি নাটক থেকে শুধুমাত্র ৩২টি বেঁচে আছে।  আমাদের কাছে সম্পূর্ণ গ্রন্থে ইস্কাইলাস, সোফোক্লেস, আর ইউরিপিডিস অদ্যাপি বর্তমান আছে।
রোমান
২৭০ থেকে ২৪০ খ্রিস্টপূর্বাব্দের মধ্যবর্তী কয়েকটি গ্রিক অঞ্চলগুলিতে রোমান প্রজাতন্ত্রের (৫০৯-২৭ খ্রিস্টপূর্বাব্দ) বিস্তার ঘটেছিল, তার পরবর্তী সময়ে রোমে গ্রিক বিয়োগান্ত নাটকের উন্মেষ ঘটে।  প্রজাতন্ত্রের পরবর্তী বছরগুলি থেকে এবং রোমান সাম্রাজ্যের (২৭ খ্রিস্টপূর্বাব্দ -৪৭৬ সিই) মাধ্যমে থিয়েটার পশ্চিমে ইউরোপ জুড়ে, বিস্তৃত ভূমধ্যসাগরীয় অঞ্চলের চারিপাশে এবং এমনকি ইংল্যান্ডেও ছড়িয়ে পড়ে। রোমান যুগে গ্রিক বিয়োগান্ত নাটক চলতে থাকাকালীন, ২৪০ খ্রিষ্টপূর্বাব্দে নিয়মিত রোমান নাটকের সূচনা হয়।  লিভিয়াস আন্দেরিকনিকস রোমান বিয়োগান্ত নাটক লিখতে শুরু করেন, এর ফলে রোমান সাহিত্যের প্রথম গুরুত্বপূর্ণ শিল্পকর্মগুলি সৃষ্টি হয়।পাঁচ বছর পর গিনিয়াস নায়েভিয়াসও বিয়োগান্ত নাটকগুলি লিখতে শুরু করেন (যদিও তিনি তার হাস্যরসাত্মকের জন্য আরও বেশি প্রশংসা পেয়েছেন)।   প্রারম্ভিক কালের কোন রোমান বিয়োগান্ত নাটক সম্পূর্ণরূপে স্থায়ী হয় নি, যদিও এটি তার সময়কালে অত্যন্ত মান্যতা পেয়েছে; ঐতিহাসিকরা তিনটি প্রথম বিয়োগান্ত নাটকগুলি-কুইন্টাস এনিয়েস, মার্কাস প্যাকুইভিস এবং লুসিয়াস অ্যাক্সিসিয়াস সম্পর্কে জানতে পারেন।
সাম্রাজ্যের সময় থেকে, দুটি নাট্যকারের বিয়োগান্ত নাটকগুলি বেঁচে থাকে- প্রথমজন অজানা লেখক, অন্যজন এথেন্সের দার্শনিক সেনেকা। সেনেকার বিয়োগান্ত নাটকের ন'টি বেঁচে থাকে, যা সবই ফ্যাবুলা ক্রিপিডটা (গ্রিক মূলগ্রন্থ থেকে সংযোজিত)। উদাহরণস্বরূপ, তার ফায়েড্রা ইউরিপিডিসের হিপ্পোলাইটাসের উপর ভিত্তি করে তৈরি।ঐতিহাসিকরা জানেন না যে ফ্যাবুলা প্রাটেক্সটার একমাত্র কালজয়ী উদাহরণটি কে লিখেছিলেন(রোমীয় বিষয়বস্তুর উপর ভিত্তি করে সংযোজিত), কিন্তু প্রাক্তন সময়ে বিয়োগান্ত নাটকে একটি চরিত্রে তার উপস্থিতির কারণে অক্টাভিয়া নাটকটিতে ভুলভাবে সিনেকাকে কৃতিত্ব দেয়া হয়েছিল।
চট্টগ্রাম রেলওয়ে স্টেশন
চট্টগ্রাম রেলওয়ে স্টেশন বাংলাদেশের চট্টগ্রাম জেলার বটতলি এলাকায় অবস্থিত প্রাচীন এবং চট্টগ্রাম শহরের মূখ্য রেলওয়ে স্টেশন।
ইতিহাস
১৮৯৬ সালের ৭ নভেম্বর, আসাম বেঙ্গল রেলওয়ের এজেন্ট স্টেশনের বাণিজ্যিক স্থাপনার সংস্থান এবং স্টেশন মাস্টারের আবাসনের প্রয়োজন মেটাতে প্রধান প্রকৌশলী সহযোগে দুই তলা পুরোনো ভবনের অঙ্কন স্বাক্ষর করেন যা পরবর্তীতে পুনঃসংস্কার করা হয়। এটি বাংলাদেশে স্থাপত্য সংরক্ষণের শ্রেষ্ঠ উদাহরণ হিসেবে বিবেচিত হয়ে থাকে।
পুরাতন টার্মিনাল ভবন
বটতলি রেলওয়ে স্টেশন নামে পরিচিত এই পুরাতন রেলওয়ে স্টেশন ইংরেজ শাসনামলে নির্মাণ করা হয়। স্টেশন ভবনটি পূর্ব থেকে পশ্চিমে প্রায় ৫৬.২৪ মিটার দৈর্ঘ্য এবং ১০.৩৭ মিটার প্রস্থের একটি দ্বিতল ভবনের সমন্বয়ে তৈরি করা হয়েছে। ভবনের নিচ তলায় ব্যবসায়িক স্থান এবং দ্বিতীয় তলায় রেলওয়ে কর্মকর্তাদের আবাসনের ব্যবস্থা রয়েছে। শুরুতে স্টেশন প্রাঙ্গনে একটি উন্মুক্ত চত্বর থাকলেও বর্তমানে তা নেই। ভবনের পরিপাটি ফ্যাসাদ স্থাপত্যিক অলঙ্করণে সজ্জিত। জাঁকজমকপূর্ণ গাড়ি-বারান্দার মধ্যখানে সংযুক্ত রয়েছে ধাতব শীর্ষভূষণ এবং গম্বুজ শোভিত অর্ধ-অষ্টালক মিনার।
নতুন টার্মিনাল ভবন
চট্টগ্রাম রেলওয়ে স্টেশনের সকল বাণিজ্যিক কার্যক্রম নতুন টার্মিনাল ভবন থেকে পরিচালিত হয়।
রজোনিবৃত্তি
রজোনিবৃত্তি (Menopause) বা মেনোপোজ/মেনোপজ হলো মহিলাদের জীবনের এমন একটি সময় যখন তাদের রজঃস্রাব সম্পূর্ণরূপে বন্ধ হয়ে যায় এবং তারা আর গর্ভধারণ করতে সক্ষম থাকে না। মেনোপোজ সাধারণত ৪৯ থেকে ৫২ বছর বয়সে হয়ে থাকে। সাধারণত মহিলাদের একবছর যাবত রজঃস্রাব বন্ধ থাকলে চিকিৎসকগণ এটাকে মেনোপোজ বা রজোনিবৃত্তি বলে থাকেন। এসময় ডিম্বাশয়ের কার্যক্রম হ্রাস পায় বা বন্ধ হয়ে যায়। সার্জারির মাধ্যমে জরায়ু কেটে ফেললে মেনোপোজের লক্ষণ দ্রুত দেখা দেয়(গড়ে ৪৫ বছর বয়সে)
বয়স
পশ্চিমাবিশ্বে রজোনিবৃত্তির বয়স ৪০ থেকে ৬১ বছর। এবং সর্বশেষ রজঃস্রাবের গড় বয়স ৫১ বছর অস্ট্রেলিয়াতে প্রাকৃতিক রজোনিবৃত্তির গড় বয়স ৫১.৭ বছর। ভারত ও ফিলিপাইন-এ গড়ে ৪৪ বছর বয়সে মেনোপোজ হয়। রজোনিবৃত্তির বয়স সর্বপ্রথম রজঃস্রাব বা সর্বশেষ গর্ভধারণের উপর নির্ভর করেনা। এছাড়া এর সাথে গর্ভধারণ সংখ্যা, সন্তানকে দুগ্ধদান, জন্মবিরতিকরণ বড়ি সেবন, আর্থসামাজিক অবস্থা, জাতিগত পরিচয়, উচ্চতা বা ওজনের কোনো সম্পর্ক নেই।
কারণ
রজোনিবৃত্তি একটি প্রাকৃতিক প্রক্রিয়া। ক্ষীণদেহী মহিলাদের তাড়াতাড়ি রজোনিবৃত্তি ঘটে। এছাড়া ধূমপায়ী ও অপুষ্টির স্বীকার মহিলাদের মেনোপোজ আগে হয়। সিলিয়াক ডিজিজে আক্রান্ত মহিলারা চিকিৎসা না পেলে অল্প বয়সে রজোনিবৃত্তির স্বীকার হয়।
অন্যান্য কারণগুলোর মধ্যে রয়েছে সার্জারি করে ডিম্বাশয় কেটে ফেলা, কেমোথেরাপি ইত্যাদি। বয়স বাড়ার সাথে সাথে গোনাডোট্রোপিন হরমোনের প্রতি ডিম্বাশয়ের সংবেদনশীলতা কমে যায়, এর প্রাথমিক ফলিকলের সংখ্যা ও কার্যক্রম হ্রাস পায় এবং ডিম্বাশয় থেকে ইস্ট্রোজেন ও প্রজেস্টেরন ক্ষরণ বন্ধ হয়ে যায়। প্রান্তীয় টিস্যুতে অ্যারোমাটাইজেশনের মাধ্যমে অ্যান্ড্রোস্টেনেডিওন হরমোন থেকে অল্প পরিমাণ ইস্ট্রোন ( ইস্ট্রোজেনের রূপভেদ) তৈরি হয়। রজোনিবৃত্তির পরে এই ইস্ট্রোনই হলো ইস্ট্রোজেনের প্রধান উৎস। রক্ত বা প্রস্রাবে হরমোনের মাত্রা দেখে রজোনিবৃত্তি সম্পর্কে নিশ্চিত হওয়া যায়। মেনোপোজ হলো মেনার্কি ( যখন নারীদের প্রথম রজঃস্রাব আরম্ভ হয়) এর বিপরীত।
লক্ষণসমূহ
রজোনিবৃত্তির পূর্বে রজঃস্রাব অনিয়মিতভাবে হতে থাকে। অনিয়মিত রজঃস্রাব বলতে বুঝানো হচ্ছে যে এটা অল্প বা বেশি সময় ধরে চলতে পারে অথবা হালকা বা বেশি পরিমাণ রক্তপাত হতে পারে। এই সময়টাতে মহিলাগণ বিভিন্ন সমস্যার সম্মুখীন হন যেমন এক ধরনের গরম আভা বা উষ্ণতা অনুভব করেন যা দেহ থেকে মুখমণ্ডলের দিকে ছড়িয়ে যায় যা হট ফ্লাশ (hot flushes) নামে পরিচিত। এটা ত্রিশ সেকেন্ড থেকে দশ মিনিট পর্যন্ত স্থায়ী হতে পারে। এর সাথে কাঁপুনি, রাতের বেলা অতিরিক্ত ঘাম, ত্বক লালচে হওয়া প্রভৃতি লক্ষণ থাকতে পারে। হট ফ্লাশ প্রায় ৭৫% মহিলার ক্ষেত্রে ঘটে এবং প্রায়শই এক বা দুই বছরের মধ্যে বন্ধ হয় যায়। এই সময় যোনিপথের শুষ্কতা, নিদ্রাহীনতাসহ বিভিন্নরকম মানসিক পরিবর্তন পরিলক্ষিত হয়।
সকল মহিলার ক্ষেত্রে এই লক্ষণসমূহ সমান ভাবে প্রকাশ পায় না। অন্যান্য লক্ষণসমূহের মধ্যে রয়েছে যৌনমিলনে ব্যথা অনুভব করা(Dyspareunia), যোনিপথের ঝিল্লি পাতলা হওয়া ও স্থিতিস্থাপকতা কমে যাওয়া, প্রস্রাব আটকে রাখার অক্ষমতা(ইউরিনারি ইনকন্টিনেন্স), ত্বকের শুষ্কতা, ওজন বৃদ্ধি, স্তনের আকার বৃদ্ধি ও ব্যথা(mastodynia), জয়েন্টে ব্যথা, মাথা ব্যথা, বুক ধড়ফড় ইত্যাদি। মানসিক সমস্যার মধ্যে রয়েছে উদ্বিগ্নতা, অস্থিরতা, মনযোগহীনতা, স্মৃতিশক্তি কমে যাওয়া ইত্যাদি। রজোনিবৃত্তির ফলে মহিলাদের অ্যাথেরোসক্লেরোসিস, হার্ট অ্যাটাক, স্ট্রোক, অস্টিওপোরোসিস বা অস্থিক্ষয়ের ঝুঁকি বাড়ে। তবে ওজন, রক্তচাপ ও রক্তের চর্বি নিয়ন্ত্রণ, ধূমপান পরিত্যাগ করার মাধ্যমে এ সকল রোগের ঝুঁকি কমানো সম্ভব।
নবাব ফয়জুন্নেসা জমিদার বাড়ি
নবাব ফয়জুন্নেসা জমিদার বাড়ি বাংলাদেশের কুমিল্লা জেলার লাকসাম উপজেলার পশ্চিমগাঁও এলাকায় অবস্থিত এক ঐতিহাসিক জমিদার বাড়ি।
ইতিহাস
ভারতবর্ষের একমাত্র মহিলা নবাব ফয়জুন্নেসা চৌধুরানী এই জমিদার বাড়িটি প্রতিষ্ঠা করেন। তিনি সভ্রান্ত এক মুসলিম জমিদার পরিবারে জন্মগ্রহণ করেন। বিয়ে করেন আরেক জমিদার গাজী চৌধুরীকে। কিন্তু পরবর্তীতে তাদের বিবাহ বিচ্ছেদ হয়। আর ঐ বিবাহ বিচ্ছেদের সময় পাওয়া দেনমোহরের এক লক্ষ এক টাকা দিয়ে তিনি নিজে একটি বাড়ি তৈরি করেন। ঐসময় জমিদারীর প্রশিক্ষণ নেন এবং মৃত্যুর আগ পর্যন্ত সাফল্যের সাথে জমিদারী পরিচালনা করতে থাকেন। তার জমিদারীর আওতায় প্রায় হোমনাবাদ পরগণার বর্তমান সময়ের কুমিল্লা জেলার মোট ১৪টি মৌজা ছিল। ১৪টি মৌজাতে রাজস্ব আদায়ের জন্য ১৪টি কাছারিঘর ছিল। তিনি ছিলেন একজন শিক্ষানুরাগী জমিদার। বিশেষ করে নারীদের শিক্ষার ক্ষেত্রে। তার জমিদারীর অধিকাংশ আয় এই নারী শিক্ষার পিছনে ব্যয় করতেন। তার এই সাহসী উদ্যোগ ও সাফল্যের কারণে তৎকালীন ব্রিটিশ রানী ভিক্টোরিয়া তাকে এক অনুষ্ঠানের মাধ্যমে "নওয়াব" উপাধিতে ভূষিত করেন। যা পুরো ভারত উপমহাদেশে একমাত্র মহিলা হিসেবে তিনি এই উপাধি পান।
অবকাঠামো
এই জমিদার বাড়িটি ডাকাতিয়া নদীর তীরে অবস্থিত। বাড়িটিতে একটি প্রবেশদ্বার, বসবাসের জন্য দ্বিতল বিশিষ্ট্য ভবন, একটি কাছারিঘর, বাগানবাড়ি, মসজিদ ও কবরস্থান রয়েছে।
বর্তমান অবস্থা
কিছুদিন আগেও এই ঐতিহাসিক বাড়ি অযত্ন ও অবহেলার কারণে প্রায় নষ্ট হতে চলেছিল। ভবনের দেয়ালে শ্যাওলা ও গাছগাছালি জন্মাচ্ছিল এবং দেয়ালের আস্তর খসে পড়ে ইট দেখা যাচ্ছিল। বর্তমানে প্রত্নতত্ত্ব অধিদপ্তর এই বাড়িটির সংস্কার করেন।
গদাধর হাজরা
গদাধর হাজরা হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। তিনি ২০১১ সাল থেকে ২০১৬ সাল পর্যন্ত পশ্চিমবঙ্গ বিধানসভায় নানুর বিধানসভা কেন্দ্রের বিধায়ক হিসেবে দায়িত্ব পালন করেছেন।
কতুলু রবি কুমার
কতুলু রবি কুমার (Katulu Ravi Kumar), (জন্ম ২৮ এপ্রিল ১৯৮৮) একজন ভারতীয় ভারোত্তোলক। ২০১o কমনওয়েলথ গেমসে ৭৭ কেজি ওজনের শ্রেণীতে স্বর্ণ পদক জিতেছেন এবং ২০১৪ কমনওয়েলথ গেমসে, ৭৭ কেজি ওজনের শ্রেণীতে রৌপ্য পদক লাভ করেন।
২০০৯, কমনওয়েলথ গেমস, পেনাং, মালয়েশিয়া
২০০৯ সালে মালয়েশিয়ার পেনাং এ অনুষ্ঠিত কমনওয়েলথ গেমসে রবি কুমার ৩ টি স্বর্ণ পদক জিতেছিলেন।
২০১০, কমনওয়েলথ গেমস, নিউ দিল্লি, ভারত
২০১০ সালে, নিউ দিল্লি অনুষ্ঠিত কমনওয়েলথ গেমসে রবি কুমার ৩ টি স্বর্ণ পদক জিতেছিলেন। তিনি ৬৯ কেজির ওজনের শ্রেণীতে মোট ৩২১ কেজি (স্নেচে ১৪৭ কেজি এবং ক্লিন ও জার্কে ১৭৫ কেজি উত্তোলন করেন।
২০১১, সিনিয়র ওয়েট লিফ্টিং চ্যাম্পিয়নশিপ, টঙ্গলিং, চীন
২০১১ সালে, টঙ্গলিং, চীনে অনুষ্ঠিত সিনিয়র ওয়েট লিফ্টিং চ্যাম্পিয়নশিপে রবি কুমার ৩ টি ব্রোঞ্জ পদক জিতেছিলেন।
২০১২, গ্রীষ্মকালীন অলিম্পিক, লন্ডন, ইংল্যান্ড
২০১২ সালে, লন্ডন, ইংল্যান্ডে অনুষ্ঠিত গ্রীষ্মকালীন অলিম্পিকে ভারতের হয়ে রবি কুমার পুরুষদের ভারোত্তোলনে লাইটওয়েট ওজনের শ্রেণীতে অংশ নেন এবং ১৫ তম স্থান পান।
২০১৪, কমনওয়েলথ গেমস, গ্লাসগো, স্কটল্যান্ড
২০১8 সালে, গ্লাসগো, স্কটল্যান্ড অনুষ্ঠিত কমনওয়েলথ গেমসে রবি কুমার ৭৭ কেজি ওজন শ্রেণীতে রৌপ্য জিতেছিলেন। তিনি মোট ৩১৭ কেজি (স্নেচে ১৪২ কেজি এবং ক্লিন ও জার্কে ১৭৫ কেজি) উত্তোলন করেন। প্রথম হন ভারতীয় ভারোত্তোলক সতিশ সিভলিংগম, যিনি একটি নতুন গেমস রেকর্ড স্থাপন করেন।
বর্তমান জীবন
২০১৬ সালে, রবি কুমারকে উড়িষ্যা সরকার রাজ্যের পুলিশ বাহিনীতে ডিএসপি পদে নিয়োগ করেছে। একটি সরকারী বিবৃতি অনুযায়ী, তিনি প্রথম ক্রীড়াবিদ যাকে শীর্ষ পদে নিয়োগ করেছে উড়িষ্যা সরকার। তার নিয়োগের জন্য মুখ্যমন্ত্রী নবীন পট্টনায়েক প্রস্তাবে অনুমোদন দিয়েছেন। ২০১৮ কমনওয়েলথ গেমসে ভারতীয় দলে নির্বাচিত না হওয়াতে তিনি ইতিমধ্যেই ২০১৮ এশিয়ান গেমস ও বিশ্ব ওয়েট লিফ্টিং চ্যাম্পিয়নশিপস এর জন্য প্রশিক্ষণ শুরু করেছেন।
শাহবাগ থানা
শাহবাগ বা শাহবাগ় বাংলাদেশের রাজধানী ঢাকা শহরের একটি কেন্দ্রবর্তী এলাকা। এই নামে একটি পুলিশ অধিক্ষেত্র রয়েছে যার সদর দপ্তর শাহবাগ থানা। এটি ঢাকার যোগাযোগ ব্যবস্থার অন্যতম প্রধান কেন্দ্র। । "শাহবাগ মোড়" বলতে পূর্ব-পশ্চিমে এলিফ্যান্ট রোড ও মাওলানা ভাসানী এভিন্যূ এবং উত্তর-দক্ষিণে ময়মনসিংহ রোড ও ঢাকা বিশ্ববিদ্যালয় সড়কের চৌরাস্তা বোঝায়। এখানে একদা অবস্থিত শাহবাগ হোটেল এর সূত্রে এই এলাকার নাম হয়েছে শাহবাগ। শাহবাগ হোটেলটি বতর্মানে একটি চিকিৎসা বিশ্ববিদ্যালয়।
শাহবাগ এলাকাটি পুরান ঢাকা ও নতুন ঢাকার মধ্যকার সীমানায় অবস্থিত। এই এলাকার পত্তন হয় ১৭শ শতকে মোগল শাসনামলে, যখন পুরান ঢাকা ছিলো সুবাহ বাংলার রাজধানী এবং মসলিন বাণিজ্যের কেন্দ্র। শাহবাগের আদি নাম ছিলো "বাগ-ই-বাদশাহী" (ফার্সি: রাজার বাগান)। তবে পরবর্তীতে এটি সংক্ষিপ্ত নাম শাহ (ফার্সি:شاه, রাজা) বাগ (ফার্সি: باغ, বাগান) নামে পরিচিতি লাভ করে। মোগল আমলের অবসানের পরে এটি পরিত্যক্ত হয়, তবে ঊনবিংশ শতকের মধ্যভাগে এই এলাকার চারপাশে নির্মিত হয় অনেক অট্টালিকা এবং ব্রিটিশ শাসনের স্থানীয় কেন্দ্র হিসাবে নতুন ঢাকার বিস্তারের সাথে সাথে শাহবাগ আবার গুরুত্ব লাভ করে।
শাহবাগ এলাকায় বাংলাদেশের বেশ কিছু শীর্ষস্থানীয় শিক্ষা প্রতিষ্ঠান অবস্থিত, যাদের মধ্যে রয়েছে ঢাকা বিশ্ববিদ্যালয়,যা বাংলাদেশের সর্ব বৃহৎ এবং সর্বপ্রাচীন সরকারি বিশ্ববিদ্যালয় এবং বাংলাদেশ প্রকৌশল বিশ্ববিদ্যালয়। শাহবাগে রয়েছে বেশ কিছু বাজার ও মার্কেট এবং বাংলাদেশের স্বাধীনতার পর থেকে শাহবাগ এলাকা বিভিন্ন উৎসবের প্রাণকেন্দ্রে পরিণত হয়েছে। এখানে প্রতিবছর ধুম ধামের সাথে বাংলা নববর্ষ ও বসন্ত উৎসব পালিত হয়ে থাকে।
শাহবাগের অনেক পুকুর, দালান কোঠা এবং বাগান অনেক কবি, সাহিত্যিক, লেখক, গায়ক শিল্পীদের অনুপ্রাণিত করেছে। থানা এলাকার মধ্যখানে অবস্থিত ঢাকা বিশ্ববিদ্যালয় থেকে জাতীয় ইতিহাসের অনেক রাজনৈতিক আন্দোলনের সূত্রপাত হয়েছে। যার মধ্যে রয়েছে ১৯০৫ সালের নিখিল ভারতীয় মুসলমান শিক্ষা সম্মেলন, যা পরবর্তীতে নিখিল ভারত মুসলিম লীগে পরিণত হয়। যারা ভারত বিভাগ এবং পাকিস্তানকে রাষ্ট্র হিসেবে গড়ে তোলায় অগ্রগামী ভূমিকা পালন করেন; ১৯৫২ সালের বাংলা ভাষাকে পাকিস্তানের রাষ্ট্রভাষা হিসেবে স্বীকৃতি প্রদানের জন্য গড়া ভাষা আন্দোলন, ১৯৬৬ সালের ছয় দফা আন্দোলন, যা জাতিকে স্বাধীনতার দিকে নিয়ে যায়। এখানেই শেখ মুজিবুর রহমান মার্চ ৭, ১৯৭১ সালে বাংলাদেশকে পাকিস্তানের কাছে থেকে স্বাধীনতার ডাক দিয়ে ঐতিহাসিক ভাষণ দেন এবং এখানেই পরবর্তীকালে পাকিস্তান সেনাবাহিনী বাংলাদেশের স্বাধীনতা যুদ্ধে আত্মসমর্পণ করে। তখন থেকেই এ স্থান ছাত্র ও অন্য সম্প্রদায়ের অন্যায়ের বিরুদ্ধে আন্দোলন করে তোলার মঞ্চে পরিণত হয়েছে।
ইতিহাস
যদিও ঢাকা শহরের পত্তন হয়েছিল সপ্তম শতাব্দীর দিকে, কিন্তু শাহবাগে শহুরে স্থাপনার প্রমাণ পাওয়া যায় কিছু স্মৃতিস্তম্ভ থেকে, সেগুলো ১৬১০ খ্রিষ্টাব্দের পরের। সেসময় মুঘল সম্রাট ঢাকাকে প্রাদেশিক রাজধানী হিসেবে ঘোষণা করেন এবং শাহবাগের বাগান গড়ে তোলেন। এসকল স্মৃতিস্তম্ভের মধ্যে রয়েছে ঢাকা গেট, যা বর্তমানে শাহবাগে বাংলা একাডেমীর কাছে অবস্থিত। স্তম্ভটি বাংলার মুঘল সুবাদার মীর জুমলা তৈরি করেছিলেন, যিনি ১৬৬০ সাল থেকে ১৬৬৩ সাল পর্যন্ত বাংলার সুবাদার হিসেবে দায়িত্ব পালন করেছেন। মরিয়ম সালেহা মসজিদ', নীলক্ষেত-বাবুপুরা তে অবস্থিত একটি তিন গম্বুজ বিশিষ্ট মুঘল ধাঁচের মসজিদ, যা নির্মাণ করা হয়েছিল ১৭০৬ খ্রিস্টাব্দে। ঢাকা বিশ্ববিদ্যালয়ের পশ্চিম পাশের মুসা খানের মসজিদ, যা ১৭ শতকে তৈরি বলে মনে করা হয়। এবং খাজা শাহবাজের মসজিদ-মাজার, যা ঢাকা হাই কোর্টের পিছনে অবস্থিত এবং ১৬৭৯ খ্রিস্টাব্দে খাজা শাহবাজ কর্তৃক নির্মিত। খাজা শাহবাজ ছিলেন রাজ প্রতিনিধি এবং সম্রাট আওরঙ্গজেবের পুত্র মুহাম্মদ আজমের সময়কালীন বিশিষ্ট ব্যবসায়ী বা সওদাগর।